ประกาศกรมการค้าต่างประเทศ เรื่อง แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็น ชนิดม้วน แผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีต่อไป พ.ศ. 2558

ประกาศกรมการค้าต่างประเทศ
ประกาศกรมการค้าต่างประเทศ
เรื่อง
แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณา
ทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็น
ชนิดม้วน แผ่น
และแผ่นแถบ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีต่อไป
พ.ศ. ๒๕๕๘[๑]
 

ตามที่ได้มีประกาศกรมการค้าต่างประเทศ เรื่อง
เปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน
แผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีต่อไป
พ.ศ. ๒๕๕๗ ลงวันที่ ๑๑ มีนาคม พ.ศ. ๒๕๕๗ และคณะกรรมการพิจารณาการทุ่มตลาดและการอุดหนุน
ได้มีคำวินิจฉัยชั้นที่สุดเมื่อวันที่ ๔ กุมภาพันธ์ พ.ศ. ๒๕๕๘
ให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบ
ที่มีแหล่งกำเนิดจากประเทศญี่ปุ่น ไต้หวัน
และสาธารณรัฐเกาหลีต่อไปอีกในอัตราเดิมเป็นระยะเวลา ๕
ปีตามประกาศคณะกรรมการพิจารณาการทุ่มตลาดและการอุดหนุน เรื่อง
ผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน
แผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวัน
และสาธารณรัฐเกาหลีต่อไป พ.ศ. ๒๕๕๘ ลงวันที่ ๑๘ กุมภาพันธ์ พ.ศ. ๒๕๕๘ นั้น

เพื่อให้เป็นไปตามความในข้อ ๑ ของกฎกระทรวง ฉบับที่ ๔ (พ.ศ. ๒๕๔๓)
ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ. ๒๕๔๒ อธิบดีกรมการค้าต่างประเทศจึงออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้มาตรการตอบโต้การทุ่มตลาดต่อไปไว้
ดังรายละเอียดตามเอกสารท้ายประกาศนี้

ทั้งนี้ หากผู้ผลิตสินค้าเหล็กกล้าไร้สนิมรีดเย็นชนิดม้วน แผ่น
และแผ่นแถบภายในประเทศผู้นำเข้า หรือผู้ส่งออกสินค้าทุ่มตลาด
ประสงค์ที่จะทราบรายละเอียดเกี่ยวกับข้อเท็จจริงที่ใช้เป็นฐานในการทบทวนความจำเป็นในการใช้มาตรการตอบโต้การทุ่มตลาดสินค้าดังกล่าว
ให้ยื่นคำขอต่อกองปกป้องและตอบโต้ทางการค้า กรมการค้าต่างประเทศ ภายใน ๑ เดือน
นับแต่วันที่มีประกาศ ตามหลักเกณฑ์ และวิธีการที่กำหนดในประกาศกระทรวงพาณิชย์
เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐
มิถุนายน พ.ศ. ๒๕๔๓


ประกาศ
ณ วันที่ ๒๗ กุมภาพันธ์ พ.ศ. ๒๕๕๘
ดวงพร รอดพยาธิ์
อธิบดีกรมการค้าต่างประเทศ
[เอกสารแนบท้าย]

๑. เอกสารท้ายประกาศกรมการค้าต่างประเทศ เรื่อง
แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน
แผ่น และแผ่นแถบที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลี พ.ศ.
๒๕๕๘

(ดูข้อมูลจากภาพกฎหมาย)








ปริยานุช/ผู้จัดทำ
๑๐ มีนาคม ๒๕๕๘

กฤษดายุทธ/ผู้ตรวจ
๑๐ มีนาคม ๒๕๕๘

















[๑] ราชกิจจานุเบกษา
เล่ม ๑๓๒/ตอนพิเศษ ๕๑ ง/หน้า ๔๙/๕ มีนาคม ๒๕๕๘